

JAVNI NATEČAJ ZA PRIDOBITEV NAZIVA

**»BRANJU PRIJAZNA OBČINA«**

Namen javnega natečaja je promocija dobrih praks, ki jih za izboljšanje **bralne pismenosti,** spodbujanje **branja** in razvoj **bralne kulture** izvajajo občine.

**Občine in spodbujanje branja**

V aktualnih tehnološko zelo spremenjenih razmerah je spodbujanje branja različnih ciljnih skupin prebivalstva in razvijanje dojemanja branja kot vrednote prav poseben izziv in pomembna naloga družbe kot celote. Socialni in ekonomski uspeh posameznika in posledično celotne družbe je v veliki meri odvisen od stopnje bralne pismenosti.

S projektom **Branju prijazna občina** želijo splošne knjižnice, ki so že zaradi narave svojega poslanstva najpomembnejši akterji na področju branja, bralne kulture in bralne pismenosti, v sodelovanju s Skupnostjo občin Slovenije in Ministrstvom za kulturo pokazati široko družbeno odgovornost do branja kot vrednote in spodbuditi lokalne skupnosti k izvajanju ukrepov za izboljšanje in razvoj bralne kulture.

Glavni cilji projekta so:

* uveljaviti pozitivno javno podobo branja;
* izboljšati zavest o pomenu branja;
* podpreti razvoj in izvajanje javno dostopnih programov in projektov za spodbujanje branja in pismenosti, ki potekajo na lokalni ravni in so namenjeni različnim ciljnim skupinam;
* spodbujati in koordinirati programe ter projekte promocije branja;
* spodbuditi občine k sprejemanju lokalnih strateških dokumentov za spodbujanje branja in razvoj bralne kulture;
* spodbuditi občine k povzemanju primerov dobrih praks za ustvarjanje učinkovitega družbenega okolja za spodbujanje branja in razvoj bralne kulture;
* spodbuditi sistematično vlaganje v promocijo branja in načrten razvoj bralne kulture na lokalnem nivoju.
* povezovati institucije pri izvajanju projektov s področja branja, bralne pismenosti in bralne kulture (vključno s knjižnico).

**Naziv »Branju prijazna občina«**

Naziv Branju prijazna občina, ki ga podeljujeta Združenje splošnih knjižnic in Skupnost občin Slovenije, se v letu 2018 podeljuje **drugič**. Z nazivom želimo poudariti aktiven prispevek občine za izboljšanje bralne pismenosti, spodbujanje branja in razvoj bralne kulture v lokalni skupnosti.

**Od Prešerna do Prešerna**

Natečaj bo objavljen na **slovenski kulturni praznik, 8. februarja 2018**, in bo odprt skoraj vse leto.

Naziv bo podeljen na slovesnem dogodku na **Ta veseli dan kulture, 3. decembra 2018**.

Natečaj bo objavljen:

* na spletni strani Združenja splošnih knjižnic http://zdruzenje-knjiznic.si/,
* na spletni strani Skupnosti občin Slovenije https://skupnostobcin.si/,
* na spletni strani Ministrstva za kulturo http://www.mk.gov.si/,
* na spletnih straneh slovenskih splošnih knjižnic.

**Pravila natečaja**

**Pogoji za sodelovanje**

Kandidat za naziv je občina oziroma mestna občina.

Kandidata lahko predlaga fizična ali pravna oseba. Kandidati se lahko predlagajo tudi sami. Splošna knjižnica ne more biti predlagatelj.

**Na natečaj se lahko prijavi kandidata, ki izpolnjuje določbe 21. člena Zakona o lokalni samoupravi[[1]](#footnote-1) in določbe 20., 52. in 53. člena Zakona o knjižničarstvu[[2]](#footnote-2).**

V prijavi je potrebno predložiti izpolnjeno in s strani prijavitelja ali odgovorne osebe prijavitelja podpisano prijavnico ter zahtevane priloge.

Projekte bralne pismenosti in bralne kulture, ki jih izvajajo splošne knjižnice, se na natečaju upošteva samo v primeru, če se pri izvajanju projektov knjižnice povezujejo z drugimi institucijami.

**Kriteriji za izbor**

Kandidatka občina ali mestna občina mora izkazovati celosten pristop k obravnavi bralne kulture, ki se nanaša na različna področja dejavnosti v lokalni skupnosti (ne predvsem ali samo na knjižnično dejavnost), kar dokazuje z naštetimi kriteriji:

* opredelitev pomena ali področja bralne kulture in drugih dejavnosti v zvezi s knjigami, branjem in bralno pismenostjo v razvojnih dokumentih lokalne skupnosti;
* finančna ali druge vrste podpora projektom in drugim aktivnostim s področja bralne kulture (upošteva se tudi aktivnosti, ki jih izvaja knjižnična javna služba v povezovanju z drugimi institucijami). Primeri: sofinanciranje javnih del za podporo branju; podpora prostovoljcem, ki izvajajo projekte bralne kulture; finančna podpora festivalom branja in bralne kulture; aktivno posredništvo med deležniki na področju branja; povezovanje, koordiniranje med izvajalci bralne kulture in bralne pismenosti; zagotavljanje brezplačne infrastrukture – brezplačen najem - za projekte s področja bralne kulture tudi za društva in organizacije, ki niso v javnem interesu, knjižnice na prostem v najrazličnejših oblikah, če le-te ne delujejo pod okriljem splošne knjižnice; promocija bralne kulture…;
* javna podpora nosilcev lokalnih oblasti pri aktivnostih, ki se izkazujejo kot promocija bralne kulture.

**Postopek izbire**

Za ocenjevanje vlog in podelitev naziva Združenje splošnih knjižnic in Skupnost občin Slovenije imenujeta posebno komisijo, ki deluje na podlagi Pravil o kriterijih in načinu podeljevanja naziva Branju prijazna občina ter odločitve sprejema s konsenzom.

V izbor se uvrsti predloge, ki so:

* pravočasni,
* popolni.

Naziv se lahko podeli več občinam.

Odločitev komisije je dokončna in nanjo ni možna pritožba.

Predlagatelji in prejemniki naziva bodo o izboru obveščeni pisno.

**Rok in način prijave**

Predlagatelji pošljejo prijavo s prilogami po klasični pošti na naslov:

Združenje splošnih knjižnic

Adamičeva 15

1290 Grosuplje

s pripisom: PRIJAVA NA NATEČAJ BRANJU PRIJAZNA OBČINA

Rok za oddajo prijav je **30. oktober 2018.**

**Veljavnost in potrditev naziva**

Veljavnost naziva je tri leta. Po treh letih lahko občina pridobljeni naziv potrdi, za kar mora izpolniti posebno prijavnico, ki bo objavljena po preteku treh let po prvi podelitvi na spletnih straneh Združenja splošnih knjižnic in Skupnosti občin Slovenije, in jo poslati na naslov iz četrte (4) točke v pregled in presojo komisiji za podelitev naziva.

**Dodatne informacije**

Kontaktne osebe za dodatne informacije:

* Združenje splošnih knjižnic Vesna Horžen ([vesna.horzen@zdruzenje-knjiznic.si](mailto:vesna.horzen@zdruzenje-knjiznic.si), tel. 041 577 273);
* Skupnost občin Slovenije Barbara Horvat ([barbara.horvat@skupnostobcin.si](mailto:barbara.horvat@skupnostobcin.si) , tel.

02 234 15 05);

* Ministrstvo za kulturo Marjan Gujtman ([marjan.gujtman@gov.si](mailto:marjan.gujtman@gov.si) tel. 01 369 59 46)

**Razlaga pojmov**

**Bralna pismenost** je stalno razvijajoča se zmožnost posameznika za razumevanje, kritično vrednotenje in uporabo pisnih informacij. Ta zmožnost vključuje razvite bralne veščine, zmožnost (kritičnega) razumevanja prebranega, pojmovanje branja kot vrednote in motiviranost za branje. Kot taka je temelj vseh drugih pismenosti.

Pojem **bralna kultura** vključuje odnos do branja, interes za branje in različne oblike bralne aktivnosti ter razvoj branja in bralcev. Ko govorimo o razvoju bralne kulture, opredeljujemo različne oblike spodbujanja branja, razvijanja bralčeve potrebe po branju ter dojemanje branja kot vrednote

**PRIJAVNICA ZA PRIDOBITEV NAZIVA »BRANJU PRIJAZNA OBČINA«**

**Podatki o občini kandidatki**

|  |  |
| --- | --- |
| PREDLAGANA OBČINA: |  |
| PREDLAGATELJ: |  |
| Število prebivalcev občine: |  |
| Naslov občine: |  |
| Odgovorna oseba občine: |  |
| Elektronski naslov občine: |  |
| Kontaktna oseba za dodatne informacije: |  |
| E-naslov in telefon kontaktne osebe: |  |

**Stanje podpore projektom bralne kulture v občini kandidatki v letu 2017 in 2018**

|  |  |
| --- | --- |
| Število vseh organizacij v občini, ki se ukvarjajo z bralno kulturo: (brez splošnih knjižnic) |  |
| Število projektov bralne kulture:  (brez projektov splošnih knjižnic) |  |
| Število udeležencev pri projektih bralne kulture:  (ocena) |  |

**Doseganje kriterijev**

**Prvi kriterij**

**Opredelitev pomena ali področja bralne kulture in drugih dejavnosti v zvezi s knjigami, branjem in bralno pismenostjo v razvojnih dokumentih lokalne skupnosti**

|  |
| --- |
| Na kratko opišite vizijo bralne kulture ali priložite izpis strani dokumenta, ki opredeljuje bralno kulturo, ter navedite občinske strateške in razvojne dokumente, v katerih je obravnavano to področje . |
|  |

**Drugi kriterij**

**Podpora projektom in drugim aktivnostim s področja bralne kulture (aktivnosti, ki jih izvaja knjižnična javna služba, se morajo povezovati z drugimi institucijami)**

|  |
| --- |
| Navedite seznam akterjev, katerih delovanje na področju bralne kulture je občina podprla v letu 2017 in 2018. Navedite tudi način podpore (npr. finančna podpora, vsebinska podpora….): |
| |  |  |  |  | | --- | --- | --- | --- | | Izvajalec | Projekt | Finančna podpora (v EUR) | Druge vrste podpora (npr. promocija, objava …) | |  |  |  |  | |

|  |
| --- |
| Kratek opis zgoraj naštetih projektov (največ 200 besed) in drugih aktivnosti na področju bralne kulture z ustreznimi prilogami (fotografije, članki, promocijski material …): |
| * občinski in medobčinski projekti  |  | | --- | |  |  * regionalni projekti  |  | | --- | |  |  * nacionalni projekti  |  | | --- | |  |  * mednarodni projekti  |  | | --- | |  |  * projekti, ki se izvajajo v sodelovanju z manjšinami v Sloveniji  |  | | --- | |  |  * projekti, ki se izvajajo v sodelovanju s Slovenci v zamejstvu |

**Tretji kriterij**

**Javna podpora nosilcev lokalnih oblasti pri aktivnostih, ki se izkazujejo kot promocija bralne kulture**

|  |
| --- |
| Navedite načine, na katere občina podpira bralno kulturo. Priložite tudi dokazilo, npr. fotografija, članek, promocijski material, izjava …  Primeri:   * častno pokroviteljstvo projekta bralne kulture s strani župana ali kakega drugega predstavnika nosilcev lokalnih oblasti; * produkcija ali koprodukcija projekta znotraj občinskih in javnih prostorov (npr. občina/upravna enota bere – postavitev poličk s knjigami v čakalnicah …); * aktivna udeležba v določenem projektu (javno branje ob npr. dnevu poezije, javni nakup knjig za občino, npr. na knjižnem sejmu, ipd.); * v lokalnem občinskem glasilu ali na drugih komunikacijskih kanalih (radio, TV, socialna omrežja …) uvedena stalna rubrika o spodbujanju branja; * občina da na voljo svoje prostore za bralna srečanja (bralne klube, nevladne organizacije, ki spodbujajo branje …), javne površine, kot so parki, kopališča, smučišča, turistični objekti; * občinska bralna kampanja; * imenovanje ambasadorjev branja s strani občinske uprave; * aktivno sodelovanje pri spodbujanju družinskega in medgeneracijskega branja; * aktivno sodelovanje pri kulturnih dogodkih, ki so povezani z branjem; * drugo … |
| Podpis in žig prijavitelja (v primeru, če je prijavitelj fizična oseba, samo podpis): |

|  |
| --- |
|  |

|  |
| --- |
|  |

1. Zakon o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO in 76/16 – odl. US) [↑](#footnote-ref-1)
2. Zakon o knjižničarstvu (Uradni list RS, št. 87/01, 96/02 – ZUJIK in 92/15) [↑](#footnote-ref-2)